kardosdrur/scandi-wiki huggingface dataset:
Fredsaftaler i Mellemøsten

Dette er en liste over fredsaftaler i Mellemøsten. Den er ikke færdig.

Syriske fredsproces
Arabiske Liga fredsplaner for Syrien (2011)
Arabiske Liga overvåger i Syrien (2011-12)
Kofi Annan Syriske fredsplan (2012)
FN Tilsyn mission i Syrien
Lakhdar Brahimi Syriske fredsplan
USA og Rusland fredsforslag om Syrien (2013-16)
Geneve II Mellemøsten fredskonference (2014)
2015 Zabadani våbenhvileaftale
Wien fredsforhandlinger for Syrien (2015)
Stefan de Mistura Syriske fredsplan
Vores initiativ udvalg (2015)
Geneve III Mellemøsten fredskonference (2016)
Geneve IV Mellemøsten fredskonference (2017)

Egyptisk forsoning
Egyptisk folkeafstemning om forfatningen, 2012
Egyptisk folkeafstemning om forfatningen, 2014

Yemen forsoning
Yemens præsidentvalg 2012

Fatah-Hamas forsoning samtaler
Aftale Fatah-Hamas Mekka (2007)
Aftale Fatah-Hamas Cairo (2011)
Aftale Fatah-Hamas Doha (2012)
Aftale Fatah-Hamas Cairo (2014)

Iran nukleare forhandlinger
P5+1
Fælles handlingsplan (2013)
Iran rammer nukleare deal (2015)
Fælles Omfattende handlingsplan (2015)

Irak-krigen fredsforslag
2003 Storbritannien ultimatum til Irak
Initiativ Irakiske ledere (2006)

Golfkrigen fredsinitiativer
Geneva Fredskonferencen (1991)

Kurdisk-tyrkiske konflikt diplomati- og fredsaftaler 
Opløsningsproces

Libanesiske forsoning
Libanesiske Maj 17 Aftale
Trepartsudvalg Accord (Libanon)
1989 aftale Taif
2008 aftale Doha

Delingen af Cypern diplomati- og fredsaftaler 
Annan-planen for Cypern (1999)
Cypriotiske Annan Plan folkeafstemninger, 2004
2014 Cypern foredrag
2015–17 Cypern foredrag

Arabisk-israelske diplomati- og fredsaftaler 
 Fredsforslag fremlagt af greve Folke Bernadotte (1947-1948)
 Sikkerhedsrådets resolution 242 (22. november, 1967)
 Sikkerhedsrådets resolution 338 (22. oktober, 1973)
 Camp David-aftalen (1978)
 Den ægyptisk-israelske fredsaftale (1979)
 Madrid-konferencen i 1991
 Oslo-aftalen (1993)
 Interimsaftalen (Oslo II) (1995)
 Wye-aftalen (23. oktober, 1998)
 Camp David-forhandlingerne i 2000
 Taba-forhandlingerne (januar, 2001)
 Elon-fredsplan (2002)
 Køreplan for Fred (30. april, 2003)
 Genève-aftalen (20. oktober, 2003)

Irakisk-kurdiske konflikt diplomati
Aftale irakisk-kurdiske autonomi (1970)
1975 Algiers aftale
Lov af administration for staten Irak i overgangsperioden (2004)

Saudi-Arabiens samling diplomati
 1922 Uqair protokol

Tyrkiske uafhængighedskrig diplomati
Alexandropol-traktaten (1920)
Cilicia-traktaten (1921)
Moskva-traktaten (1921)
Kars-traktaten (1921)
1921 Ankara-traktaten
London fredskonference, 1921-22
1922 Mudanya våbenstilstand
Lausanne-traktaten (1923)

1. verdenskrig diplomati- og fredsaftaler
 Sykes-Picot-aftalen (1916)
 Paris fredskonference, 1919
 Sèvres-traktaten (1920)

Saudi-Arabiens historie
Israels historie
Palæstinas historie
Egyptens historie
Mellemøsten
Mellemøsten
Verwaltungsgemeinschaft Arneburg-Goldbeck

Verwaltungsgemeinschaft Arneburg-Goldbeck i Landkreis Stendal i den tyske delstat Sachsen-Anhalt, består af 18 kommuner.

Arneburg-Goldbeck ligger i det centrale område i Landkreis Stendal og strækker sig fra Uchtedalen til den i nordøst liggende delstatsgrænse til Brandenburg. Området omfatter en del af det nordøstlige Altmark og den sydlige og østlige del af Wische. Elben danner en naturlig østgrænse for området.

Kommuner og landsbyer 
 Altenzaun med Osterholz og Rosenhof
 Byen Arneburg med Dalchau
 Baben
 Beelitz
 Behrendorf med Berge og Giesenslage
 Bertkow med Plätz
 Eichstedt (Altmark) med Baumgarten
 Goldbeck med Möllendorf og Petersmark
 Hassel med Chausseehaus Hassel og Wischer
 Hohenberg-Krusemark med Groß Ellingen og Klein Ellingen
 Iden med Busch og Rohrbeck
 Klein Schwechten med Häsewig og Ziegenhagen
 Lindtorf med Rindtorf
 Rochau med Schartau
 Sandauerholz med Büttnershof og Germerslage
 Sanne
 Schwarzholz med Polkritz
 Byen Werben (Elben) med Neu Werben og Räbel

Altmark

en:Arneburg-Goldbeck
Verwaltungsgemeinschaft Bismark/Kläden

Bismark/Kläden er et tysk Verwaltungsgemeinschaft, der ligger i Landkreis Stendal i den tyske delstat Sachsen-Anhalt består af 20 kommuner.
Administrationsby er Bismark (Altmark).

Verwaltungsgemeinschaft Bismark/Kläden ligger i den vestlige del af Landkreis Stendal og grænser til Altmarkkreis Salzwedel. Området ligger i hjertet af Altmark og strækker sig fra floden Milde i vest og nord til den øvre del af floden Uchte i syd. Mod øst når området på et kort stræk til Stendal.

Kommuner og landsbyer 
 Badingen med Klinke og Neuhof
 Berkau med Wartenberg
 Byen Bismark (Altmark) med Arensberg, Döllnitz og Poritz
 Büste
 Dobberkau med Möllenbeck
 Garlipp
 Grassau med Bülitz og Grünenwulsch
 Hohenwulsch med Beesenwege, Friedrichsfleiß, Friedrichshof og Schmoor
 Holzhausen
 Käthen
 Kläden med Darnewitz
 Könnigde
 Kremkau
 Meßdorf med Biesenthal, Schönebeck og Späningen
 Querstedt med Deetz
 Schäplitz
 Schernikau med Belkau
 Schinne
 Schorstedt med Grävenitz
 Steinfeld (Altmark) med Schönfeld
Bar Kokhba-oprøret

Bar Kokhba-oprøret (132–135 .e.Kr.) (hebraisk: מרד בר כוכבא) mod Romerriget var det andet større oprør af jøderne i Iudaea og den sidste af de jødisk-romerske krige. Oprøret er kendt som den anden jødisk-romerske krig, det andet jødiske oprør og det tredje oprør (hvor Kitokrigene, 115–117, regnes som det andet).

Simon bar Kokhba, lederen af oprøret, blev udråbt som Messias, som ifølge Tanak skulle lede Israel til frihed. Oprøret førte til oprettelsen af en jødisk stat, som forblev fri i to år, for så at blive knust af en massiv romersk hær. Romerne lukkede derefter jøderne ude fra Jerusalem.

Jødiske kristne troede, at Jesus var Messias, og støttede ikke Bar Kokhba. De blev lukket ude fra Jerusalem som alle jøder. Krigen og dens efterspil førte til, at forskellene mellem jødedom og kristendom blev større.

Romerriget
Jødisk historie
Den jødiske diaspora

Den jødiske diaspora (disporaen) er jøder bosat uden for Israel.

Udtrykket betød fordrivelsen af det jødiske folk under Babylonien og Romerriget. Folket spredte sig senere over hele verden på grund af forfølgelse eller konvertering. Diasporaen begyndte med romernes erobring af de gamle jødiske kongeriger og uddrivelsen af det jødiske folk i det ottende til det sjette århundrede før Kristus. Jødiske samfund blev etableret i Mellemøsten som følge af en tolerant politik, og de blev vigtige centre for jødedommen i århundreder. Nederlagene i Det store jødiske oprør i år 70 og Bar Kokhba-oprøret i 135 mod Romerriget gjorde, at flere jøder spredtes, da de havde mistet deres land, Judæa eller blev solgt som slaver i hele kejserriget. 

Jødisk historie
Kaldred Station

Kaldred Station er en nedlagt dansk jernbanestation på Hørve-Værslev Jernbane (1918-56).

Stationen lå ensomt mellem engarealer og spredt bebyggelse i Kaldred i Nordvestsjælland. Der var oprindeligt kun planlagt et trinbræt med sidespor, men beboerne gav tilskud til anlæg af en station. Den hed fra starten Kaltred og havde fuld ekspedition til 1950, hvor den blev nedrykket til trinbræt. Der var et læsse- og omløbsspor på 78 m.

Eksterne kilder/henvisninger 
 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 30f.
 EVP (Erik V. Pedersen): HVJ - Hørve-Værslev Jernbane

Stationer på Hørve-Værslev Jernbane
Nedlagte jernbanestationer i Danmark
Bygninger, konstruktioner og anlæg i Kalundborg Kommune
Kaldred

Kaldred er et sommerhusområde i Nordvestsjælland med , beliggende 9 km sydvest for Havnsø, 9 km nord for Svebølle og 12 km øst for Kalundborg. Byen hører til Kalundborg Kommune og ligger i Region Sjælland. Sommerhusområdet ligger kun et par kilometer fra Saltbæk Vig og Sejerøbugten.

Kaldred hører til Bregninge Sogn. Bregninge Kirke ligger i landsbyen Bregninge 4 km mod sydøst.

Kaldred Flyveplads 
Kaldred Flyveplads eller Kalundborg Flyveplads mellem sommerhusområdet og Saltbæk Vig ejes af Kalundborg Kommune og benyttes især af svæveflyvere og motorflyvere fra Kalundborg Flyveklub, som har holdt til her siden 1961, og Polyteknisk Flyvegruppe. Flyvepladsen har en 700 m lang asfaltbane samt startspil og wirehenter til brug for svævefly.

Historie 
I 1898 beskrives Kaldred således: "Kaltred (gml. Form Kaldruthæ) med Pogeskole;" Målebordsbladet fra 1900-tallet viser 2 skoler.

Jernbanen 
Kaldred havde station på Hørve-Værslev Jernbane (1918-56). Kaldred Station var placeret på åbent land og blev i 1950 nedrykket til trinbræt. Stationsbygningen er bevaret på Eskebjergvej 106. Nordøst for stationen kan man følge et stykke af banens tracé, og mod sydvest kan man lidt nord for Eskebjergvej se fundamenterne for jernbanebroen over Bregninge Å.

Noter

Eksterne kilder/henvisninger 

 Ole-Chr. M. Plum: Med Caroline fra Hørve til Værslev, Dansk Jernbane-Klub 1995
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Kalundborg Kommune
Grønne Linje (Israel)

Den Grønne Linje er en betegnelse for våbenstilstandslinjerne fra 1949 som blev etableret mellem Israel og dets nabolande (Egypten, Jordan, Libanon og Syrien) efter Den arabisk-israelske krig i 1948. Den Grønne Linje skiller ikke bare Israel fra disse lande, men også fra territorier som Israel senere skulle besætte i Seksdageskrigen i 1967, herunder Østjerusalem, Vestbredden, Gazastriben, Golanhøjderne og Sinai-halvøen (sidstnævnte er siden blevet returneret til Egypten). Navnet kommer af at man anvendte en grøn blyant for at tegne linjer på kortet under samtalerne.

Da israelerne og araberne forhandlede om våbenstilstandslinjen insisterede de arabiske forhandlere på at linjen på ingen måde skulle være udtryk for en grænse, men at våbenstilstandslinjen var midlertidig.

Referencer 

Israels geografi
Mogens Wenzel Andreasen

Mogens Wenzel Andreasen (født 6. december 1934) er en dansk oversætter, forfatter, foredragsholder og konferencier, bl.a. kendt fra DRs nordiske musikquiz Kontrapunkt fra 1988-1998. Har bl.a. skrevet biografier om komponisterne Wolfgang Amadeus Mozart, Mozart (1990), og Victor Bendix: Fjeldstigning (2008).  Har derudover oversat størstedelen af Stephen Kings forfatterskab samt meget mere. I 2007 udgav han erindringerne Da bedstefar var dreng fulgt op af En Frederiksbergdreng kommer på landet (2008).

Referencer 

Biografiforfattere fra Danmark
Oversættere fra Danmark
Dansksprogede forfattere fra Danmark
Fedayeen

Fedayeen (arabisk: فدائيون, fidā'ī, flertal fidā'īyun: betyder, "frihedskæmpere"" eller "selvforsagere"armensk: Ֆէտայի) er et udtryk brugt for at beskrive flere distinkte, hovedsagelige arabiske millitante grupperinger og individuelle forskellige tider i historien.

Fedayeen er en gruppe mennesker kendt for at være frivillige, ikke knyttet til noget organiseret styre eller militær, i den arabiske og muslimske verden. De er normalt anvendt der hvor styret er blevet set på som en fiasko eller ikke-eksisterende. De er associeret med modstanderrollen mod besættelse og tyranni. Navnet fedayeen er brugt for at referere til bevæbnet kamp mod en hvilken som helst form for slaveri baseret på deres modstandshandlinger.

Referencer

Arabiske ord

he:פדאיון
Eskebjerg Station

Eskebjerg Station er en nedlagt dansk jernbanestation i Eskebjerg i Nordvestsjælland. Den havde et omløbsspor på 220 m og et læssespor på ca. 100 m med et ca. 18 m langt blindspor til en fast enderampe ud for varehuset.

Eksterne kilder/henvisninger 
 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 27f.
 EVP (Erik V. Pedersen): HVJ - Hørve-Værslev Jernbane

Stationer på Hørve-Værslev Jernbane
Nedlagte jernbanestationer i Danmark
Bygninger, konstruktioner og anlæg i Kalundborg Kommune
Alleshave Station

Alleshave Station er en nedlagt dansk jernbanestation på Hørve-Værslev Jernbane (1918-56).

Banen slog et stort sving for at komme forbi denne station, der var anlagt over for det ensomt beliggende mejeri ved Alleshave-halvøen i Nordvestsjælland. I 1898 beskrives Alleshave således: " Alleshave (gml. Form Aluærshaghæ) med Skole (før Saltbæk Vigs Udtørring laa Byen paa den Halvø, der skilte Vigen fra Kattegat, og Vandet inden for kaldtes Alleshave Vejle)."

Stationen fik en del trafik, da der ikke var anden kollektiv trafik på halvøen. Stationen havde et læsse- og krydsningsspor på 105 m. Stationsbygningen er bevaret på Arnakkevej 33.

Noter

Eksterne kilder/henvisninger 
 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 29 f.
 EVP (Erik V. Pedersen): HVJ - Hørve-Værslev Jernbane
 Geodatastyrelsen: Høje målebordsblade 1842-1899 og lave målebordsblade 1901-1971

Stationer på Hørve-Værslev Jernbane
Nedlagte jernbanestationer i Danmark
Bygninger, konstruktioner og anlæg i Kalundborg Kommune
Breakaway

Breakaway er titlen på Kelly Clarksons andet album. Det blev udgivet den 30. november 2004.

Sange 
 "Breakaway" – 3:57 
 "Since U Been Gone" – 3:08 
 "Behind These Hazel Eyes" – 3:18 
 "Because of You" – 3:39 
 "Gone" – 3:27 
 "Addicted" – 3:57 
 "Where Is Your Heart" – 4:39 
 "Walk Away" – 3:08 
 "You Found Me" – 3:39 
 "I Hate Myself for Losing You" – 3:20 
 "Hear Me" – 3:56 
 "Beautiful Disaster" (live) – 4:34

Album fra 2004
Popalbum fra USA
Starreklinte Station

Starreklinte Station er en nedlagt dansk jernbanestation på Hørve-Værslev Jernbane (1918-56). Stationen lå ved landsbyen Skippinge, beliggende 4 km vest for Hørve, 6 km øst for Havnsø og 26 km sydvest for kommunesædet Højby. Landsbyen hører til Vallekilde Sogn i Odsherred Kommune.

For at undgå forveksling med trinbrættet Skibinge på Næstved-Præstø-Mern Banen blev stationen opkaldt efter landsbyen Starreklinte 4 km mod nordvest. I 1898 beskrives Skippinge og Starreklinte således: "Skippinge med Børneasyl (opr. 1867) og Mølle; Starreklint...med Skole, Arbejderboliger og Købmandsgaard." Ifølge målebordsbladene havde Skippinge også smedje, i 1900-tallet desuden missionshus.

Foruden stationsbygningen, hvor der også var postekspedition, havde stationen muret varehus, kvægfold og et 140 m langt læsse- og omløbsspor.

Noter

Eksterne kilder/henvisninger 
 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 25 f.
  EVP (Erik V. Pedersen): HVJ - Hørve-Værslev Jernbane – med bl.a. foto af Starreklinte Station august 1956
 Geodatastyrelsen: Høje målebordsblade 1842-1899 og lave målebordsblade 1901-1971

Stationer på Hørve-Værslev Jernbane
Nedlagte jernbanestationer i Danmark
Bygninger, konstruktioner og anlæg i Odsherred Kommune
Tvis Station

Tvis Station er en nedlagt dansk jernbanestation i Tvis i Nordvestjylland.
Tvis Station havde et hovedspor, et vigespor og et ladespor. Ladesporet var det yderste spor, der løb næsten i fuld længde mellem bommene ved Hovedgaden, hen forbi Sajyka og til bommene ved Prins Burisvej. Tvis Station er en teknisk station, der er uden offentlig adgang og ikke har haft  passagerbetjening siden 1979. 

Stationer på Vejle-Holstebro-banen
Nedlagte jernbanestationer i Danmark
Bygninger, konstruktioner og anlæg i Holstebro Kommune
Føllenslev Station

Føllenslev Station er en nedlagt dansk jernbanestation ved Føllenslev i Nordvestsjælland. Den havde et omløbsspor på ca. 140 m.

Eksterne kilder/henvisninger 
 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 27
 EVP (Erik V. Pedersen): HVJ - Hørve-Værslev Jernbane

Stationer på Hørve-Værslev Jernbane
Nedlagte jernbanestationer i Danmark
Bygninger, konstruktioner og anlæg i Odsherred Kommune
Store Dyrehave

Store Dyrehave er et skovområde syd for Hillerød i Nordsjælland. Store Dyrehave blev indhegnet af et jorddige i 1628 af Christian 4. i forbindelse med opførelsen af Frederiksborg Slot, for at holde en hjortebestand inde. Christian 5. anlagde i 1670-80 de karakteristiske stjerneformer med det formål at drive parforcejagt, noget der også stadig ses i Dyrehaven ved Jægersborg. 

Store Dyrehave fik dog også en rolle som stutteri helt frem til 1871, og en del af de heste, der blev flyttet til Hillerødsholm, var oprindelsen til den røde Frederiksborg race. 

Store Dyrehave indgår i Nationalpark Kongernes Nordsjælland. I 2018 blev 110 hektar skov udpeget til urørt løvskov i Store Dyrehave. I området findes også flere større områder, der er udlagt  som naturmæssigt særlig
værdifuld skov (§ 25-skov).

Eksterne kilder/henvisninger 
 Store Dyrehave, Naturguide fra Naturstyrelsen, 
 Folder Vandreture i Statsskovene nr. 18.

Noter 

Statsskove i Danmark
Hillerød Kommunes geografi
Parforcejagt
Urørt skov
Holtet

Holtet er:
 Forskellige lokaliteter i Norge.
 Holtet, en landsby med 80 indbyggere (2008) 3 kilometer sydøst for Gandrup og 8 kilometer vest for Hals. Holtet hører under Aalborg Kommune i Øster Hassing Sogn. Holtet Idrætsforening er stiftet i 1936. Fælles vandværk siden 26.10.1949.
Slægtsnavn efter gården "Holtet" i Volstrup Sogn, Dronninglund Herred, Hjørring Amt. Alene denne slægts medlemmer kan efter Navneloven bære navnet Holtet. Om slægten er i 1932 af Overretssagfører Christian Holtet udgivet en Slægtsbog. Den føres stadig a'jour. Se ekstern Henvisning. Ved kommunalreformen 1. April 1970 er Volstrup Sogn en del af Sæby Kommune, Hjørring Amt. Efter seneste kommunalreform 1. Januar 2007 er sognet beliggende i Frederikshavn Kommune, Region Nordjylland. Øvrige beskrivelser af hvad "Holtet" ellers kan være findes på Slægtsbogen's Side 5. Medlemmer af slægten Holtet:
 Christian Holtet, Overretssagfører, Skanderborg. 1882-1951. Lokalhistoriker- og Politiker. Arkæologi. Se Slægtsbogen's Side 28.
 Villy Holtet Nielsen, Gårdejer, Vrønding. Erindringer og Arkæologi.
 Benny Holtet Milling, Rederi og Shipping. Afdelingschef i Rederiet A.P. Møller.
 Niels Leonard Holtet, U.S. Civil Servant, Department of Health.
 Christian Holtet, Redaktør og Lokalpolitiker. Danmarks Radio og Roskilde Byråd.
Kabinet (regering)

Et kabinet er en forsamling af fremstående medlemmer af en regering. I nogle land bruges betegnelser som statsråd eller lignende.

I nogle lande, særlig lande med parlamentarisme, er det kabinettet som samlet bestemmer regeringens politiske mål og retning, specielt med tanke på lovgivning vedtaget af parlamentet. I andre lande, som USA, har kabinettet lille fælles magt eller indflydelse på lovgivning, og fungerer i stedet som et rådgivende organ for statschefen. I nogle lande må kabinettet udpeges fra medlemmer af den lovgivende forsamling.

I de fleste lande har kabinetmedlemmer titlen minister, og hver af dem er ansvarlig for en portefølje ("minister for handel", osv.). I nogle lande bruges titlen sekretær eller statssekretær. Den daglige rolle for kabinetmedlemmer består i at lede et segment af det nationale bureaukrati.

Se også
Skyggekabinet
Det britiske kabinet

Politik
Heyl Ha'Avir

Heyl Ha'Avir (Luftkorps hebraisk: זרוע האוויר והחלל, Zroa HaAvir VeHaḤalal) er det israelske luftvåben. Dette er en gren som ligger under Israel Defense Forces IDF.

Israels luftvåben er regnet som et af de stærkeste og krigsvante i verden. Materiellet i dag er i domineret af amerikansk udstyr, mens det tidligere var fransk udstyr. Fordi Israel indledte seksdageskrigen i 1967 med forebyggende luftangreb, forbød den franske præsident de Gaulle al fransk våbenhandel med Israel. USAF sendte dets egne kampfly til at erstatte tabene under Yom Kippur-krigen i 1973 (Operation Nickel Grass). Efter at israelske nationalitetsmærker var blevet påmalet, fløj de israelske piloter i kamp.

Paradoksalt nok var de første israelske jagerfly designet af nazisterne. Tjekkoslovakiet producerede efter anden verdenskrig Messerschmitt Bf 109G under betegnelsen Avia S.199. Israel har i flere krige erobret sovjetisk produceret materiel fra de arabiske styrker. Noget er blevet ombygget til eget brug, andet er blevet byttet til moderne amerikansk udstyr.

IAI (Israel Aerospace Industries) har udviklet egne fly: Kfir, Nesher og Lavi.
 
RAFAEL Armament Development Authority har udviklet luft til luft-missiler: Shafrir og Python.

Kilder 

Luftvåben
Israels militær
Jüdisches Museum Berlin

Jüdisches Museum Berlin er et museum i Berlin. Fra 2001 til 2017 dokumenterede museets permanente udstilling næsten 2.000 års jødisk historie i Tyskland. De kommende to år skal udstillingsrummene renoveres, for øjeblikket er kun en del af Libeskind-bygningen tilgængelig. Imidlertid præsenteres en beskeden udstilling om byen Jerusalem i Den Gamle Bygning.

Det første jødiske museum i Berlin blev åbnet i januar 1933 i Oranienburger Straße, men blev lukket i 1938. Ideen om at genoprette et museum i West-Berlin blev foreslået i 1971, og en "forening for et jødisk museum" blev grundlagt fire år senere. I 1978 kunne Berlins bymuseum vise en udstilling om byens jødiske historie.

I 1999 stod museumsbygningen af Daniel Libeskind færdig. Jüdisches Museum Berlin fik status som selvstændigt museum. Den permanente udstilling åbnede i 2001. Under den selvejende institution hører også arkivet, biblioteket og akademiet.

Fra 1997-2014 var direktøren for museet professor W. Michael Blumenthal, som oprindelig er fra Berlin, men var amerikansk finansminister under præsident Jimmy Carter. Han blev efterfulgt af Peter Schäfer i september 2014.

Eksterne links 
 Museets hjemmeside

Litteratur 
 Bernhard Schneider: Daniel Libeskind. Jewish Museum Berlin, Pestel forlag, .

Museer i Berlin
Museer i Tyskland
Jødedom
Museer etableret i 2001
Túpac Amaru II

Túpac Amaru II, (19. marts 1738, Peru – 18. maj 1781) — født José Gabriel Condorcanqui — var lederen for et oprør i 1780 blandt de peruvianske og bolivianske bønder imod spanierne i det koloniale Peru. 

På trods af succes i begyndelse af oprøret, blev Túpac Amaru II i 1781 tilfangetaget af spanierne, der henrettede ham offentligt ved at lade ham sønderrive med fire heste.
 
Selv om oprøret mislykkedes blev han senere en mytisk person i den peruvianske kamp for selvstændighed og indianernes medborgerretsoprørelser og en inspiration for mange i Peru og Bolivia.

Eksterne henvisninger 

Personer fra Peru
Bolivias historie
Perus historie
Verwaltungsgemeinschaft Elbe-Havel-Land

Verwaltungsgemeinschaft Elbe-Havel-Land ligger i Landkreises Stendal i den tyske delstat Sachsen-Anhalt, og består af 11 kommuner. Administrationsby i Verwaltungsgemeinschaft er i Schönhausen (Elben).

Geografi 
Elbe-Havel-Land ligger i den østlige del af Landkreis Stendal , og afgrænses mod vest af Elben og i nordøst af den nedre del af Havel. Der imellem ligger landskabet Land Schollene, en skovrig egn der er blevet benyttet til militært øvelsesområde. Mod øst grænser området til den brandenburgske Landkreis Havelland, mod syd til Landkreis Jerichower Land.

Kommuner og landsbyer 
 Fischbeck (Elben) med Kabelitz
 Hohengöhren med Hohengöhrener Damm
 Kamern med Hohenkamern, Neukamern og Rehberg
 Klietz med Friedenssiedlung og Scharlibbe
 Neuermark-Lübars
 Byen Sandau (Elben)
 Schollene med Ferchels, Karlsthal, Mahlitz, Molkenberg, Neumolkenberg, Neuschollene, Neuwartensleben og Nierow
 Schönfeld
 Schönhausen (Elben) med Schönhauser Damm
 Wulkau
 Wust med Briest, Melkow, Sydow, Wusterdamm og Wuster Schäferei

en:Elbe-Havel-Land